**N Á R O D N Á R A D A  S L O V E N S K E J R E P U B L I K Y**

VI. volebné obdobie

**1850**

**NÁVRH VLÁDY**

**na skrátené legislatívne konanie**

**o vládnom návrhu zákona, ktorým sa dopĺňa zákon č. 657/2004 Z. z. o tepelnej energetike v znení neskorších predpisov**

Vláda Slovenskej republiky predkladá  návrh na skrátené legislatívne konanie o vládnom návrhu zákona, ktorým sa dopĺňa zákon č. 657/2004 Z. z. o tepelnej energetike v znení neskorších predpisov.

Cieľom novely je zaviesť absolútnu exekučnú imunitu pre držiteľov povolenia na výrobu a rozvod tepla, ktorí sú právnickými osobami so stopercentnou majetkovou účasťou štátu.

Exekučná imunita sa má vzťahovať na nehnuteľný majetok, peňažné prostriedky, pohľadávky a finančné nástroje vo vlastníctve takýchto držiteľov povolenia, ako aj na ich iný majetok, slúžiaci na výrobu a rozvod tepla.

Z hľadiska časovej pôsobnosti sa má zákon vzťahovať aj na práve prebiehajúce exekučné konania.

Exekvovanie aktív v takýchto subjektoch môže spôsobiť Slovenskej republike značné hospodárske škody.

Vzhľadom na vyššie uvedené okolnosti, ako aj vzhľadom na snahu predísť vzniku značných hospodárskych škôd na strane Slovenskej republiky, vláda Slovenskej republiky podľa § 89 ods. 1 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov navrhuje, aby sa Národná rada Slovenskej republiky uzniesla na skrátenom legislatívnom konaní o vládnom návrhu zákona, ktorým sa dopĺňa zákon č. 657/2004 Z. z. o tepelnej energetike v znení neskorších predpisov.

V Bratislave 18. novembra 2015

**Robert Fico** v. r.

predseda vlády Slovenskej republiky